CELEX: C2005/045/25
Language: el
Date: 2005-02-19 00:00:00
Title: Υπόθεση C-489/04: Αίτηση για την έκδοση προδικαστικής αποφάσεως που υπέβαλε το Verwaltungsgericht Sigmaringen με διάταξη της 28ης Σεπτεμβρίου 2004 στην υπόθεση Alexander Jehle, Weinhaus Kiderlen, κατά Land Baden-Württemberg

19.2.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 45/12
            
         Αίτηση για την έκδοση προδικαστικής αποφάσεως που υπέβαλε το Verwaltungsgericht Sigmaringen με διάταξη της 28ης Σεπτεμβρίου 2004 στην υπόθεση Alexander Jehle, Weinhaus Kiderlen, κατά Land Baden-Württemberg
   (Υπόθεση C-489/04)
   (2005/C 45/25)
   Γλώσσα διαδικασίας: η γερμανική
   Με διάταξη της 28ης Σεπτεμβρίου 2004, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 29 Νοεμβρίου 2004, το Verwaltungsgericht Sigmaringen, στο πλαίσιο της διαφοράς μεταξύ Alexander Jehle, Weinhaus Kiderlen, και Land Baden-Württemberg, που εκκρεμεί ενώπιόν του, ζητεί από το Δικαστήριο την έκδοση προδικαστικής αποφάσεως επί των εξής ερωτημάτων:
   
               1.
            
            
               Έχουν τα άρθρα 1 έως 12 του κανονισμού (EΚ) 1019/2002 (1) της Επιτροπής, της 13ης Ιουνίου 2002, για τις προδιαγραφές εμπορίας ελαιολάδου (EΕ L 155, σ. 27), όπως διορθώθηκε στις 18 Ιανουαρίου 2003 (EΕ L 13, σ. 39) και τροποποιήθηκε με τον κανονισμό (EΚ) 1176/2003 της Επιτροπής, της 1ης Ιουλίου 2003 (EΕ L 164, σ. 12), την έννοια ότι με τις διατάξεις αυτές θεσπίζονται και ρυθμίσεις για την παρουσίαση μη συσκευασμένων ελαιολάδων και πυρηνελαίων στον τελικό καταναλωτή;
            
         
               2.
            
            
               Έχει το άρθρο 2, παράγραφος 1, του κανονισμού (EΚ) 1019/2002 της Επιτροπής, της 13ης Ιουνίου 2002, για τις προδιαγραφές εμπορίας του ελαιολάδου (EΕ L 155, σ. 27), όπως διορθώθηκε στις 18 Ιανουαρίου 2003 (EΕ L 13, σ. 39) και τροποποιήθηκε με τον κανονισμό (EΚ) 1176/2003 της Επιτροπής, της 1ης Ιουλίου 2003 ( ΕE L 164, σ. 12), την έννοια ότι η διάταξη αυτή περιέχει απαγόρευση της παρουσιάσεως μη συσκευασμένου ελαιολάδου στον τελικό καταναλωτή;
            
         
               3.
            
            
               Εν πάση περιπτώσει, πρέπει το άρθρο 2, παράγραφος 1, του κανονισμού (EΚ) 1019/2002 της Επιτροπής, της 13ης Ιουνίου 2002, για τις προδιαγραφές εμπορίας του ελαιολάδου (EΕ L 155, σ. 27), όπως διορθώθηκε στις 18 Ιανουαρίου 2003 (EΕ L 13, σ. 39) και τροποποιήθηκε με τον κανονισμό (EΚ) 1176/2003 της Επιτροπής, της 1ης Ιουλίου 2003 ( ΕE L 164, σ. 12), να ερμηνευθεί συσταλτικά υπό την έννοια ότι η διάταξη αυτή περιέχει μεν απαγόρευση της παρουσιάσεως μη συσκευασμένων ελαιολάδων και πυρηνελαίων στον τελικό καταναλωτή, πλην όμως ότι η απαγόρευση αυτή δεν αφορά την πώληση μη συσκευασμένων ελαιολάδων και πυρηνελαίων κατά τη μέθοδο «Bag in the Box»;
            
         
      (1)  ΕΕ L 155, σ. 27.